ફરી પએલી આવન-જાવન, ઊડાઊડ, ઘૂ…..ઘૂ…. અને ચીં….ચીંની દુનિયામાં હું ડૂબીગયો, બચ્ચુ પણ હવે પહેલાં કરતાં સારું દેખાવા લાગ્યું હતું. રુવાંટીને બદલે સરસ મજાનાં પીંછાં પણ આવી ગયાં હતાં. એક-બે વઆર તો ઊડવાના પ્રયત્નમાં ભાઇસાહેબ જમીન પર ચતાપાટ ! એક વાર તો બિલાડી કોળિયો જ કરી જાત પણ સદ્દ્ભાગ્યે હું હાજર હતો. ‘બચ્ચા,થોડું ખાઈ પીને તાજું થઇ જા પછી ઊડજે’ એવી સલાહ આપી તેને માળામાં મૂકી દીધું. અને આમ કબૂતરો સાથે મારા મૂક સંવાદો ચાલતા રહ્યા.